**Výročná správa o činnosti Rady školy pri SPŠ dopravnej Kvačalova 20 Bratislava**

**marec 2015 – marec 2016**

Rada školy je ustanovená podľa § 24 zákona Slovenskej národnej rady č. 596/2003 Zb. Z. z. o štátnej správe v školstve a školskej samospráve.

Ing. Pavla Čaplová predseda Rady školy

Danica Kotorová zástupca hospodárskej správy školy

Mgr. Miroslava Tomiczková podpredseda Rady školy

Ing. Zuzana Schwartzová, zástupca zriaďovateľa

Ladislav Findl, zástupca zriaďovateľa

Veronika Mrázová člen Rady školy zástupca rodičov,

Valéria Kojčevová člen Rady školy zástupca rodičov,

Ing. Viliam Sloboda, zástupca zriaďovateľa

Ing. Dagmar Hubačová, zástupca zriaďovateľa

Jana Dobšovičová zástupca rodičov

Marek Šarudy, zástupca žiakov,

V tomto zložení pracovala RŠ do konca školského roka 2014/2015, v septembri 2015 sa uskutočnili doplňujúce voľby do RŠ .

Rada školy sa v sledovanom období stretávala pravidelne v dohodnutých termínoch Okrem stretnutí využívala aj elektronickú komunikáciu.

**Zasadnutia:**

**8.4.2015**

Prerokované podmienky prijímacieho konania na denné štúdium v odboroch PED a TPD.

Pripomienkovanie organizácie písomnej časti maturitných skúšok - 17.3 a 18.3. 2015 sa konali písomné maturitné skúšky zo slovenského jazyka a cudzích jazykov. Zúčastnilo sa na nich 82 žiakov. Teda 100%. Žiaci mali možnosť maturovať zo slovenského jazyka elektronicky, túto formu MS využilo 10 žiakov a boli v konečnom dôsledku sklamaní celým priebehom a technickým zabezpečením, pretože skúška nakoniec neprebiehala online ako bolo deklarované, ale offline. Otázka je, kto a prečo schválil a dopustil, aby niečo, čo nie je dokonale pripravené – ide o ŠTÁTNU skúšku – vôbec dovolil a aby technická podpora vybraným školám bola minimálna.(pokyny ako maturovať sa menili ešte v piatok 13.3.2015!!!)

Zverejnenie novelizovaného školského poriadku na www. stránke školy

**10.6.2015**

Na tomto zasadnutí bolo prerokované zverejnenie výsledkov hĺbkovej inšpekcie, ktorá prebiehala v dňoch 16.2 – 20.2.2015.

Výsledky inšpekcie boli pre školu vyhodnotené ako veľmi dobré, ale s dôrazom na nedostatočné využívanie IKT – z pohľadu vyučujúcich nie je možné „na silu“ za každú cenu využívať IKT na každej hodine iba preto, že je prítomná inšpekcia, RŠ konštatovala, že by bolo vhodné, keby zriaďovateľ aktívne participoval na vybavení školy, aby mohla poskytovať sprostredkovanie vzdelávania na úrovni 21 storočia.

Prekážkou je stály nedostatok PC a softwarového vybavenia. Nie je možné stále oslovovať iba rodičov, sponzorov a občianske združenie Kvačalák.

Pripravuje sa elektronická forma maturitných skúšok, ale nepripravuje sa vybavenie škôl v Bratislave. Bratislave nemá možnosť čerpať eurofondy a tak je každá škola mimo Bratislavy o 100% lepšie pripravená a vybavená na využívanie IKT a elektronické maturitné skúšky.

Medializovaná a pripravovaná digitalizácia – DIGI škola sa opäť netýka škôl v Bratislave. Nemyslíme si, že by žiaci bratislavských škôl mali byť diskriminovaní iba preto, že škola sídli v Bratislave. Rodičia, ktorí sú mimo bratislavskí, a majú deti v školách mimo BA, vedia porovnávať a veľmi negatívne hodnotia túto skutočnosť. Situáciu nie je možné riešiť cez navyšovanie dobrovoľného príspevku do občianskeho združenia, nie je možné financovanie moderného vybavenie školy riešiť iba cez rodičov a sponzorov.

Prítomní členovia RŠ odsúhlasili výkony na školský rok 2016/ 2017 v počte 3 triedy. Požiadavka bola doručená do 15.6. 2015 zriaďovateľovi.

Oboznámenia členov RŠ s výsledkami ústnej časti maturitných skúšok, poukázanie na skutočnosť, že úspešní absolventi školy majú možnosť požiadať o osvedčenie o odbornej spôsobilosti v cestnej doprave, čo žiakom pomôže v konkurencii na trhu práce. Škola sa usiluje neznižovať nároky na žiakov a zachovať si dobré meno. Naši žiaci nemajú problém uplatniť sa na trhu práce, ak skutočne majú záujem pracovať a uplatniť sa v odbore.

V školskom roku 2015/2016 zaraďujeme matematiku aj do 4. ročníka a posilníme tak šancu žiakov, ktorí majú záujem študovať ďalej na vysokých školách technického typu.

2 členky RŠ – zástupkyne rodičov p. Kojčevová , p. Mrázová a zástupca za žiakov školy Šarudy, končia svoje volebné obdobie. Predsedníčka RŠ poďakovala odchádzajúcim členom za spoluprácu a aktívnu účasť na zasadnutiach RŠ.

**21.9.2015**

Doplňujúce voľby do RŠ – za rodičov boli zvolení p. Gregor a p. Nemčovič, zástupca za žiakov bol zvolený Milan Kouba.

Rada školy pracuje v tomto zložení:

Ing. Pavla Čaplová predseda Rady školy

Mgr. Miroslava Tomiczková podpredseda Rady školy

Ing. Dagmar Hubačová, zástupca zriaďovateľa

Zuzana Schwartzová, zástupca zriaďovateľa

Ľuboš Nemčovič člen Rady školy zástupca rodičov,

Norbert Gregor člen Rady školy zástupca rodičov,

Milan Kouba člen Rady školy zástupca žiakov

Danica Kotorová zástupca hospodárskej správy

Ladislav Findl, zástupca zriaďovateľa

Ing. Viliam Sloboda, zástupca zriaďovateľa

Jana Dobšovičová zástupca rodičov

**6.10.2015**

Prerokovanie materiálu Správa o výsledkoch a podmienkach vzdelávacej činnosti za školský rok 2014/2015

Schválenie školského vzdelávacieho programu na školský rok 2015/2016

Plán zasadnutí RŠ

**10.11.2015**

Stretnutie členov RŠ na DOD, prezentácia odborných učební a neformálne stretnutie s vedením školy

**14.1. 2016**

Informácia o zapojení školy do projektu Erazmus KA 1 mobilita jednotlivcov v školskom roku 2016/2017. Program je zameraný na odbornú prax vo firmách v Českej republike – Haviřov, do projektu bude zapojených 10 žiakov z 3. ročníkov a 2 učitelia odborných predmetov.

Odoslanie osnov a podkladov na zavedenie študijného odboru elektrotechnika v doprave a telekomunikáciách.

Príprava doplňujúcich volieb do RŠ ( 16.4.2016 končí mandát p. Čaplovej, p. Tomiczkovej a p. Kotorovej) .

**7.4. 2016**

Voľby nových členov do RŠ sa uskutočnia 11.4.2016

Rada školy pri SPŠ dopravnej si plnila svoje úlohy - vyjadrovať a presadzovať verejné záujmy, záujmy žiakov, rodičov a zamestnancov v oblasti výchovy a vzdelávania.

Vykonávala funkciu verejnej kontroly, vyjadrovala sa k činnosti školy, orgánov miestnej štátnej správy, orgánov obcí a samosprávnych krajov z pohľadu školskej problematiky. Rada školy pracovala v súlade s platnými právnymi predpismi.

Bratislava 7.4. Ing. Pavla Čaplová

 predseda RŠ